מטלת סיכום בקורס "אסטרטגיה בין תיאוריה לפרקטיקה, מחשבה אסטרטגית וחשיבה אסטרטגית"- מגיש: אבי קינן

הנושא שבחרתי הינו התנגשות האינטרסים בין ישראל ואיראן בנוגע לניסיון האיראני להתבסס בסוריה ובעיראק בהיבטים צבאיים ביטחוניים באופן שיאפשר לאיים על ישראל מנגד באמצעות טילים ורקטות מדויקות וליצור חזית שניה מרמה"ג.

1. **הרתעה באמצעות שלילת הישגים/ענישה**

לאור זאת ישראל פתחה במערכה שחלקה הגדול סמוי מן העין וחלקה הינו פומבי על מנת לממש **הרתעה על שתי צורותיה- באמצעות שלילת הישגים** (מבוססת מהלכים הגנתיים) **או באמצעות ענישה** (מתבססת בעיקר ע"ב מהלכים התקפיים).

**הרתעת הענישה** שישראל מקיימת בזירה הצפון מזרחית באה לידי ביטוי בהתקפות על בסיסים, מחנות ואמל"ח איראני במרחב סוריה ובמרחב עיראק באופן חשאי, חסוי או פומבי על מנת להרתיעם מלהמשיך ולבסס את כוחם במדינות אלו. התקפות אלו יוצרות מצב לפיו איראן ובעיקר שלוחיה בסוריה ובעיראק משלמים מחיר (הן בחיי אדם והן בפגיעה באמל"ח/בסיסי קבע) בגין האינטרסים של איראן במדינות אלו.

**הרתעת שלילת ההישגים** שישראל מקיימת בגבול הצפוני מושתת על הגנה רב ממדית ובמרכזה הגנה אווירית איכותית ביותר (בעיקר מערכת "כיפת ברזל") והגנה קרקעית שתכליתן לשלול את ההישגים האפשריים של תגובת הנגד האיראנית למהלכים ההתקפיים של ישראל. עד כה, הרתעה זאת הצליחה למנוע את כלל ההתקפות האיראניות נגד ישראל (בעיקר רקטות וטילים), באמצעות ההגנה האווירית.

1. **זיקות בן שחקנים**

למערכה בין ישראל לאיראנים בסוריה ובעיראק יש מספר שחקנים שביניהם זיקות.

**סוריה­­-** איראן סייעה רבות לשרידותה של סוריה, הן באמצעות מיליציות שיעיות והן באמצעות חיזבאללה. לכן קיים אינטרס סורי לאפשר את נוכחותם של כוחות פרו איראנים בסוריה. מצד שני סוריה אינה מעוניינת בהגמוניה/השתלטות איראנית על סוריה.

ישראל אינה מעודדת מהשת"פ בין סוריה לאיראן ומדגישה את הריבונות הסורית בהקשר הנוכחות האיראנית.

**רוסיה-**רוסיה היא המעצמה הדומיננטית בסוריה. רוסיה ואיראן קיימו ומקיימים שת"פ צבאי בהקשרים של דיכוי המורדים וכוחות ג'יהאד עולמי בסוריה. עם זאת מתקיים מתח בין שתי המדינות בנוגע להגמוניה צבאית בסוריה והשפעה כלכלית.

ישראל מתייחסת לרוסיה כfrenemy- מעצמה שמצד אחד מאפשרת תיאום לפעולות ישראל בסוריה ומצד שני משתפת פעולה עם איראן, חיזבאללה וסוריה כנגד האינטרסים של ישראל.

**חיזבאללה-** חיזבאללה שהפך משחקן לבנוני לשחקן אזורי בעל השפעה, סייע רבות לסוריה כנגד המורדים וארגוני ג'יהאד עולמי. בעל מחויבות עמוקה לאיראן ושת"פ עם כוחות רוסיים בסוריה. מאידך נוכחותו בסוריה וברמה"ג בפרט מפרות את האיזון בין ישראל לרוסיה וסוריה בדבר האפשרות להתהוות חזית נוספת נגד ישראל.

חיזבאללה הינו צבא טרור אשר ישראל הייתה רוצה לראות מחוץ לסוריה. אולם לחיזבאללה יש אינטרס לפעול להתהוות של חזית שניה כנגדה ברמה"ג.

**ארה"ב-** בין איראן לארה"ב מתקיים עימות על רקע הפרת הסכם הגרעין ועל רקע ההשפעה במזה"ת. ארה"ב הינה משפיע מרכזי על ניסיונות ההתפשטות של איראן בסוריה ועיראק.

ארה"ב הינה בעלת הברית המרכזית של ישראל המהווה משקל נגד להשפעותיה של רוסיה במרחב. אולם לארה"ב אין אינטרס בשלב זה להעמיק את השפעותיה בסוריה, להיפך.

1. **מעגל המודיעין**

המעגל המודיעיני הוא דינאמי ומתעצב כל הזמן. ישראל פועלת למימוש מעגל המודיעין השלם במערכה מול איראן:

1. **זיהוי בעיה אסטרטגית** – התבססות איראן בסוריה ובעיראק
2. **ניתוח הבעיה- פירוק הבעיה לבעיות משנה (כוחות משלוח, טילאות מדויקת)**
3. **איסוף נתונים** אודות הבעיה באמצעות תדרוך גורמי האיסוף ע"י המחקר.
4. **הערכת הנתונים** – השוואה של מה שחדש למה שידוע.
5. **גיבוש הערכה** באשר למידע שנאסף.
6. **הצגה והפצה של המודיעין** – באמצעות הצגה בע"פ או באמצעות מסמך קצר ותמציתי.
7. **המלצה לפעולות וביצוען**
8. **הערכת אפקטיביות הפעולות**
9. **הנגדה(לטעון את ההיפך/להקשות)**

הנגדה לפעולות ישראל בזירה הצפונית עשויה להיות: פעולות אלו עלולות לגרום למלחמה ולהשיג את ההיפך ממטרות המערכה. פעולות ישראל אינן מרתיעות את איראן, להיפך הן משפרות את יכולותיה (תפישתית וטכנולוגית) להתמודד מול ישראל במב"מ ובמלחמה.

1. **פער הרלבנטיות/ההיסט האסטרטגי**

ההיסט המרכזי במערכה של ישראל מול איראן בזירה הצפונית, הינה שישראל לא השכילה להבין שנסיגת ארה"ב מהמזה"ת והיעדר נחישותה להתעמת מול איראן במישור הצבאי עשויים לגרום לאיראן לחזק את מאמציה בזירה וישראל תיוותר ללא משענת אסטרטגית אמיתית.

1. **חדשנות צבאית**

איראן וחיזבאללה שיפרו את טכנולוגיית הרקטות, הטילים והכטב"מים שלהן והפכו את חלקם למדויקים ביותר. ע"י חדשנות זאת הם השפיעו גם על תפישת המערכה מול ישראל במב"מ ובמלחמה. הם ביצעו זאת בשיטת אסכולה ראשונה – Anticipation - ניסיון לחזות את העתיד. לדמיין את העתיד. מכך נגזר אלו נשקים, תפיסות הפעלה ומבנים ארגוניים נצטרך. מדובר בחדשנות הדרגתית אבולוציונית שבה איראן וחיזבאללה הצליחו במידה מסוימת להדביק את העליונות הטכנולוגית בישראל ובמערב בתחום הטילאות והכטב"מים.

1. **תרבות אסטרטגית**

תרבות אסטרטגית – זהו מכלול של נורמות, ערכים כתובים ולא כתובים ומסורות המגדירים גישה של קהילה מודיעינית. זהו כלי אנליטי המתווסף לניתוח אנליטי של ה"צד השני" בשאלות של שלום ומלחמה.

התרבות האסטרטגית של ישראל הינה ניתוח אסטרטגי של איראן בזירה הצפונית כאיום קונבנציונאלי (טילאות מדויקת מנגד בשילוב כוחות משלוח בחזית רמה"ג) והגדרתה כמערכה במסגרת המערכה בין המלחמות וביצוע תהליכי בניין כוח (בעיקר חיל האוויר והמודיעין) על מנת לממש את המערכה באופן מיטבי.

**Net Assessment 8**

בעיה אסטרטגית -תכלול כלל המרכיבים והמידע אשר על בסיסו מתקיים תהליך של חשיבה

אסטרטגית.

ניתוח מגמת התפשטות איראן לסוריה ועיראק כמגמה צבאית ומגמה שאינה צבאית גרמה לכך שהיא הפכה לאחת מהבעיות האסטרטגיות המשמעותיות לישראל בעשור האחרון. הניתוח כלל את כל הכוונות והיכולות בצד "האדום" ואת כלל הכוונות, האינטרסים והיכולות בצד "הכחול". התוצר הוא דיאגנוזה מודיעינית ולא השערות כולל המחשות ורעיונות ובעיקר תובנות

שתומכות תכנון אסטרטגי, בסיס ל"תחרות האסטרטגית".

1. **הפתעת מודיעין**

**המערכה של ישראל כנגד התבססות איראן בסוריה ובעיראק נועדה למקד ולכוון את המודיעין על מנת למנוע מצב של דלות הבנה** ונעילות קונספטואליות ארגוניות, בירוקרטיות שיגרמו לעיוורון ולהפתעה אסטרטגית בסיסית.

1. **גבולות המערכת וגבלות המערכה**

**גבולות המערכת**  הם המרחב שבו מתקיימת פעולת הארגון, קרי - הארגון וסביבת הפעולה שלו. ההמשגה של גבולות המערכת מאפשרת לנו להבחין בין טווח הפעולה של הארגון שלנו (גבולות המערכה) לבין מרחב הפעולה בכללותו, שאליו אנו מתייחסים, ואיתו ומולו אנו מבקשים להתמודד. בעוד שהמערכה איננה מתייחסת לכל מה שמתרחש בגבולות המערכת יש צורך להבין את ה[מערכת](https://doalogue.co.il/wiki/%D7%9E%D7%A2%D7%A8%D7%9B%D7%AA) בכללותה כדי לקדם את הרלוונטיות של ה[מערכה](https://doalogue.co.il/wiki/%D7%9E%D7%A2%D7%A8%D7%9B%D7%94).

**גבולות המערכת** כנגד ההתבססות האיראנית בסוריה כוללת גם את המעצמות, ארה"ב ורוסיה ומדינות סוניות, לרבות סעודיה ומאפיינים נוספים (כלכליים, פוליטיים ברחבי העולם) החורגים מגבולות המערכה.

**גבולות המערכה**, בניגוד לגבולות המערכת, מבהירים את מרחב הפעולה הארגוני, לאור מערכה נתונה. גבולות המערכה לעולם יתוחמו בגבולות המערכת, אם כי הם יכולים להשפיע עליהם (להרחיבם, או לצמצמם).

במערכה כנגד ההתבססות האיראנית **גבולות המערכה** כוללים את מרחב איראן (כולל המפרץ הפרסי) עיראק, סוריה, ולבנון.